Zbog obilne kiše koja je pala u noći s petka na subotu ponovno se zamutilo izvorište Jadra pa voda na širem splitskom području nije za piće, a zamutilo se i izvorište Butina pa problem s pitkom vodom imaju i građani na području Vrgorca i Ploča.

Prema obavijesti dežurne službe Vodovoda i kanalizacije Split, analiza vode iz vodoopskrbnog sustava tijekom subotnjeg jutra pokazala je da se mutnoća povisila iznad dozvoljenih vrijednosti u vodoopskrbnom sustavu na širem splitskom području. Zbog mjera predostrožnosti preporučuje se građanima da vodovodnu vodu prokuhavaju.

Mjere preporuke ostaju na snazi dok se stanje ne normalizira.

Komunalno poduzeće Vrgorac u subotu je popodne obavijestilo građane Vrgorca i Ploča da se zbog obilnih oborina zamutila voda s izvorišta 'Butina' zbog čega je došlo do problema s pitkom vodom o čijoj vodoopskrbi skrbe.

„Zbog obilnih oborina u proteklom razdoblju, došlo je do zamućenja vode za piće koju isporučujemo s izvorišta 'Butina'. Stoga kao mjeru predostrožnosti preporučujemo prokuhavanje vode za piće“, navodi Komunalno poduzeće Vrgorac u priopćenju objavljenom na svojoj službenoj stranici. Mjera će biti na snazi dok se ne stabilizira stanje, o čemu će stanovništvo biti pravodobno obaviješteno.

Iz izvora Butina crpi se voda za istočni dio Vrgorca i dio sela u susjednim Pločama.

Ovo su najčešći simptomi raka koje ne smijete ignorirati: